ҚР ДСМ «ҚДИАҒО» ШЖҚ РМК Байқау кеңесінің

2021 жылғы «30» желтоқсандағы

№ 14 шешімімен бекітілген

Комплаенс-офицердің қызметі туралы

ЕРЕЖЕ

1. **Жалпы ережелер**
2. Осы Қазақстан Республикасы Денсаулық сақтау министрлігінің «Қазақ дерматология және инфекциялық аурулар ғылыми орталығы» шаруашылық жүргізу құқығындағы республикалық мемлекеттік кәсіпорнының (бұдан әрі - Кәсіпорын) комплаенс–офицерінің қызметі туралы Ереже «Сыбайлас жемқорлыққа қарсы іс-қимыл туралы» Қазақстан Республикасы Заңының 16-бабының 3-тармағына сәйкес, Квазимемлекеттік сектор субъектілерінде сыбайлас жемқорлыққа қарсы комплаенс институтын ұйымдастыру жөніндегі әдістемелік ұсынымдарға және Қазақстан Республикасы заңнамасының талаптарына сәйкес әзірленді.

2. Осы Ережеде ұғымдар келесі мағынада қолданылады:

1) сыбайлас жемқорлыққа қарсы комплаенс – квазимемлекеттік сектор субъектілері мен оның қызметкерлерінің Қазақстан Республикасының Сыбайлас жемқорлыққа қарсы іс-қимыл жөніндегі заңнамасын сақтауын қамтамасыз ету жөніндегі функция;

      2) сыбайлас жемқорлық тәуекелдерін ішкі талдау – сыбайлас жемқорлық құқық бұзушылықтар жасауға ықпал ететін себептер мен жағдайларды анықтау және зерделеу;

      3) мүдделер қақтығысы - жауапты мемлекеттік лауазымды атқаратын адамдардың, мемлекеттік функцияларды орындауға уәкілеттік берілген адамдардың, оларға теңестірілген адамдардың, лауазымды адамдардың жеке мүдделері мен олардың лауазымдық өкілеттіктері арасындағы қайшылық, бұл ретте аталған адамдардың жеке мүдделері олардың өздерінің лауазымдық міндеттерін орындамауына және (немесе) тиісінше орындамауына әкеп соғуы мүмкін;

      4) сыбайлас жемқорлық құқық бұзушылық - заңда әкімшілік немесе қылмыстық жауаптылық белгіленген, сыбайлас жемқорлық белгілері бар құқыққа қарсы кінәлі іс-әрекет (әрекет немесе әрекетсіздік);

      5) сыбайлас жемқорлық тәуекелі – сыбайлас жемқорлық құқық бұзушылықтар жасауға ықпал ететін себептер мен жағдайлардың туындау мүмкіндігі;

      6) сыбайлас жемқорлықтың алдын алу - сыбайлас жемқорлыққа қарсы іс-қимыл субъектілерінің алдын алу шаралары жүйесін әзірлеу және енгізу жолымен сыбайлас жемқорлық құқық бұзушылықтар жасауға ықпал ететін себептер мен жағдайларды зерделеу, анықтау, шектеу және жою жөніндегі қызметі;

      7) сыбайлас жемқорлыққа қарсы іс-қимыл жөніндегі уәкілетті орган - Қазақстан Республикасының Сыбайлас жемқорлыққа қарсы саясатын қалыптастыруды және іске асыруды және сыбайлас жемқорлыққа қарсы іс-қимыл саласындағы үйлестіруді, сондай-ақ сыбайлас жемқорлық құқық бұзушылықтардың алдын алуды, анықтауды, жолын кесуді, ашуды және тергеуді жүзеге асыратын мемлекеттік орган және оның аумақтық бөлімшелері.

1. **Мақсаттары, міндеттері және қағидаттары**
2. Комплаенс-офицер қызметінің негізгі мақсаты Кәсіпорын мен оның қызметкерлерінің Қазақстан Республикасының Сыбайлас жемқорлыққа қарсы іс-қимыл туралы заңнамасын сақтауын қамтамасыз ету, сондай-ақ сыбайлас жемқорлыққа қарсы іс-шаралардың іске асырылуына мониторинг жүргізу болып табылады.
3. Комплаенс-офицер қызметінің міндеттері:

1) заңға сәйкес сыбайлас жемқорлыққа қарсы іс-қимылдың негізгі қағидаттарының сақталуын қамтамасыз ету;

2) сыбайлас жемқорлық құқық бұзушылықтардың алдын алу және алдын алу құралдарын енгізуді қамтамасыз ету;

3) сыбайлас жемқорлыққа қарсы іс-қимыл жөніндегі шаралар жүйесін тиімді іске асыру;

4) сыбайлас жемқорлық тәуекелдеріне ішкі талдау жүргізуді қамтамасыз ету;

5) сыбайлас жемқорлыққа қарсы іс-қимыл мәселелері бойынша сыртқы реттеуші талаптардың және үздік халықаралық практиканың сақталуын қамтамасыз ету.

 5. Сыбайлас жемқорлыққа қарсы комплаенсті жүзеге асыру кезінде мынадай қағидаттарды басшылыққа алу ұсынылады:

1) Кәсіпорын басшылығының комплаенс-офицер қызметінің тиімділігіне мүдделілігі;

2) комплаенс-офицер қызметінің міндеттерін орындау үшін қажетті ресурстардың жеткіліктілігі;

3) сыбайлас жемқорлыққа қарсы комплаенс-қызметтің тәуелсіздігі;

4) комплаенс-офицер қызметінің ақпараттық ашықтығы;

5) Кәсіпорында сыбайлас жемқорлыққа қарсы комплаенсті тұрақты жетілдіру,

7) комплаенс-офицер функцияларын жүзеге асыратын мамандардың біліктілігін тұрақты арттыру.

**3.** **Комплаенс-офицер қызметін жүзеге асыру тәртібі**

1. Сыбайлас жемқорлыққа қарсы комплаенс функцияларын Қазақстан Республикасы Денсаулық сақтау министрлігінің Жеке қауіпсіздік департаментімен келісім бойынша Кәсіпорынның Байқау кеңесінің шешімімен лауазымға тағайындалатын және атқаратын лауазымынан босатылатын комплаенс-офицер жүзеге асырады.

Байқау кеңесінің комплаенс-офицерді тағайындау туралы шешімі Кәсіпорынның ресми интернет-ресурсында орналастырылады және Кәсіпорынның барлық қызметкерлерінің назарына жеткізіледі.

1. Комплаенс-офицер тікелей Байқау кеңесіне бағынады және Кәсіпорынның лауазымды адамдарына қарамастан өз өкілеттіктерін жүзеге асырады.
2. Комплаенс-офицер мыналарды жүзеге асырады:

1) сыбайлас жемқорлыққа қарсы іс-қимыл мәселелері бойынша ішкі құжаттарды әзірлеу;

2) Кәсіпорынның сыбайлас жемқорлыққа қарсы саясатының тиімділігіне қатысты ақпаратты жинауды, өңдеуді, қорытуды, талдауды және бағалауды жүзеге асырады;

3) Сыбайлас жемқорлық тәуекелдеріне ішкі талдау жүргізудің үлгілік қағидаларына сәйкес Кәсіпорын қызметінде сыбайлас жемқорлық тәуекелдеріне ішкі талдау жүргізуді үйлестіреді;

4) сыбайлас жемқорлыққа қарсы іс-қимыл жөніндегі уәкілетті органның және Кәсіпорынның бірінші басшыларының бірлескен шешімі бойынша жүргізілетін кәсіпорын қызметіндегі сыбайлас жемқорлық тәуекелдерін сыртқы талдауға қатысады;

5) Кәсіпорында сыбайлас жемқорлыққа қарсы іс-қимыл және сыбайлас жемқорлыққа қарсы мәдениетті қалыптастыру мәселелері бойынша түсіндіру іс-шараларын жүргізеді;

6) Кәсіпорын қызметкерлерінің сыбайлас жемқорлыққа қарсы іс-қимыл саясатын сақтауын бақылауды қамтамасыз етеді;

7) Кәсіпорында анықталған сыбайлас жемқорлық тәуекелдеріне және оларды жою бойынша қабылданатын шараларға мониторингті жүзеге асырады;

8) ұжымда жалпы қабылданған моральдық-этикалық нормаларға сәйкес келетін өзара қарым-қатынас мәдениетін қалыптастыруға жәрдемдеседі;

9) сыбайлас жемқорлыққа қарсы комплаенс-қызмет құзыреті шеңберінде мемлекеттік функцияларды орындауға уәкілеттік берілген адамдарға теңестірілген адамдардың заңда белгіленген қаржылық бақылау шараларын және сыбайлас жемқорлыққа қарсы шектеулерді сақтауын қамтамасыз етеді;

10) Кәсіпорынның құрылымдық бөлімшелерінің сыбайлас жемқорлыққа қарсы іс-қимыл мәселелері жөніндегі ішкі іс-шаралар жоспарын орындауына мониторинг әзірлейді және жүргізеді;

11) мүдделер қақтығысын, оның ішінде кәсіпорында жұмысқа орналастыру және мемлекеттік сатып алу мәселелерін анықтау, мониторингілеу және реттеу жөнінде шаралар қабылдайды;

12) сыбайлас жемқорлық фактілері туралы өтініштер (шағымдар), сондай-ақ азаматтардың өзге де өтініштері негізінде қызметтік тексерулер жүргізеді;

13) кәсіпорынның құрылымдық бөлімшелері мен қызметкерлерінің сыбайлас жемқорлыққа қарсы шараларды іске асыру тиімділігіне бағалау жүргізеді;

14) кәсіпорын басшысына анықталған сыбайлас жемқорлық тәуекелдерін жою, кәсіпорын қызметін ұйымдастырудың ішкі процестерінің тиімділігін арттыру жөнінде ұсынымдар енгізеді;

15) сыбайлас жемқорлыққа қарсы іс-қимыл жөніндегі уәкілетті органмен және мемлекеттік органдармен, квазимемлекеттік сектор субъектілерімен, қоғамдық бірлестіктермен, сондай-ақ өзге де жеке және заңды тұлғалармен өзара іс-қимыл жасайды.

1. Комплаенс-офицерге азаматтар сыбайлас жемқорлыққа қарсы заңнаманы бұзудың болуы немесе ықтимал мүмкіндігі туралы ақпарат бере алатын немесе сыбайлас жемқорлыққа қарсы іс-шаралардың тиімділігін арттыру бойынша ұсыныстар енгізе алатын ақпараттандыру арналарын (мысалы, сенім телефоны немесе «жедел желі») құру қажет.
2. Комплаенс-офицер мүдделер қақтығысына әкелуі мүмкін іс-шараларға (тексерулерге, қызметтік тергеулерге және т. б.) қатыспауы керек (өткізілетін іс-шара шеңберінде қаржылық, мүліктік, туыстық немесе қандай да бір өзге де мүдделіліктің болуы); тәуелсіздікке нұқсан келтіретін сыйлықтар қабылдамауы не қызметтерді пайдаланбауы, ақпаратты жеке мақсаттарда пайдаланбауы керек.
3. Комплаенс-офицер ұйым қызметкерлерін жұмысқа қабылдау сәтінен бастап, басқа лауазымға тағайындау кезінде, сондай-ақ біліктілігін арттыру кезінде сыбайлас жемқорлыққа қарсы заңнама талаптарына жүйелі оқытуды қамтамасыз етуі тиіс.

Оқыту нысандарын жүргізу әдістерін комплаенс-офицер дербес анықтайды (дәрістер, семинарлар, тренингтер).

1. Өз қызметін жүзеге асыру кезінде Комплаенс-офицер:

- кәсіпорынның қызметі және оның үлестес тұлғалары туралы алынған ақпараттың құпиялылығын сақтайды;

 - сыбайлас жемқорлықтың болжамды немесе нақты фактілері, корпоративтік әдеп кодексін және сыбайлас жемқорлыққа қарсы іс-қимыл мәселелері бойынша өзге де ішкі құжаттарды бұзушылықтар бойынша кәсіпорынға жүгінген адамдардың құпиялылығын қамтамасыз етеді;

- Кәсіпорын басшылығы мен Байқау кеңесін сыбайлас жемқорлыққа қарсы заңнаманы бұзудың болуы немесе ықтимал мүмкіндігіне байланысты кез келген жағдайлар туралы уақтылы хабардар етеді;

- сыбайлас жемқорлыққа қарсы іс-қимыл жөніндегі уәкілетті органның назарына дайындалып жатқан, жасалатын немесе жасалған сыбайлас жемқорлық құқық бұзушылықтардың белгілі болған жағдайлары туралы жеткізеді;

- қызметтік және кәсіби этиканы сақтайды.

1. Кәсіпорын басшылығы комплаенс-қызметтің жұмысын жүзеге асыру үшін тиімді орта құруға жан-жақты жәрдемдесуге және оның міндеттері мен функцияларын орындауға жәрдемдесуге; оның қызметіне қажетті ресурстармен қамтамасыз етуге тиіс.
2. Кәсіпорын басшысы тарапынан ықтимал сыбайлас жемқорлық құқық бұзушылықтар туындаған кезде сыбайлас жемқорлыққа қарсы комплаенс-қызмет ҚР заңнамасына сәйкес уәкілетті мемлекеттік органдарға жүгінеді.
3. Комплаенс-офицер өткізілген іс-шаралар бойынша есепті уәкілетті органға тапсыруды жүзеге асырады, сондай-ақ Кәсіпорынның ресми интернет-ресурсында сыбайлас жемқорлыққа қарсы қызмет бойынша ақпаратты орналастыруды қамтамасыз етеді.